ธ.กรุงเทพขยายเวลาฝาก11เดือน
ธนาคารกรุงเทพ ขยายระยะเวลาเงินฝากประจำ 11 เดือน อัตราดอกเบี้ยพิเศษ 3.75%  จนถึงวันที่ 19 ต.ค.นี้
19 ก.ย. 2554

ธนาคารกรุงเทพ ขยายระยะเวลาเงินฝากประจำ 11 เดือน อัตราดอกเบี้ยพิเศษ 3.75%  จนถึงวันที่ 19 ต.ค.นี้
นายทวีลาภ ฤทธาภิรมย์ กรรมการผู้ช่วยผู้จัดการใหญ่ ธนาคารกรุงเทพ เปิดเผยว่า ด้วยผลตอบรับและความสนใจของลูกค้าที่มีต่อผลิตภัณฑ์เงินฝากประจำพิเศษระยะเวลา 11 เดือน อัตราดอกเบี้ยสูงถึง 3.75%  ธนาคารจึงได้ขยายระยะเวลาการรับฝากออกไปอีก 1 เดือน โดยจะสิ้นสุดในวันที่ 19 ต.ค.2554 และยังคงเงื่อนไขการรับฝากที่ลูกค้าสามารถเปิดบัญชีขั้นต่ำด้วยยอดเงินเพียง 2 แสนบาท ซึ่งธนาคารจะจ่ายดอกเบี้ยเมื่อครบระยะเวลาการฝาก
"การขยายระยะเวลาบัญชีเงินฝากประจำ 11 เดือนในครั้งนี้ เป็นไปตามคำเรียกร้องของกลุ่มลูกค้าที่เน้นการลงทุนในด้านการออมอย่างต่อเนื่อง ธนาคารเชื่อมั่นว่าด้วยข้อเสนอในด้านของอัตราดอกเบี้ยที่สูงจูงใจ และจำนวนเงินฝากขั้นต่ำเพียง 2 แสนบาท จะสร้างความพึงพอใจและตอบสนองความต้องการของลูกค้าได้เป็นอย่างดี สนใจสามารถเปิดบัญชีเงินฝากประเภทดังกล่าวได้ที่ธนาคารกรุงเทพทุกสาขา"นายทวีลาภกล่าว